text: [{"text_idx": "#000000", "text": "Waaqayyo guyyaa dilbataa (guyyaa jalqaba uumama uumuu eegaletti) ergamtoota Isaa uumee jira. Yemmu ergamtoota Isaa uumettis bakka hin jirree gara jireenyaatti isaan fidee uumeera."}, {"text_idx": "#000001", "text": "Namoonni tokko tokko garuu sagalee Raajaa Waaqayyoo Daawitiin \u201cErgamootasaa afuura (qilleessa) taasisa; tajaajiltoota Isaas laboobin abiddaa taasise\u201d (Faar.103:4) jedhu qabachuudhaan egamoonni kan uumaman uumama irraa innis qilleensaa fi ibidda irraati jechuun yemmu dubbatan ni dhagahama."}, {"text_idx": "#000002", "text": "Haa ta\u2019u malee raajaan Daawit yemmu kana jedhu ergamtoonni maal irraa akka uumaman ibsuuf osoo hin taane Ergamoonni Waaqayyoo akka abiddaa kan xuqamuu hin dandeenye, akka qilleensaa saffisoota taasisee isaan uume jechuu akka ta\u2019e abbootiin ni barsiisu."}, {"text_idx": "#000003", "text": "Kunis kallattiin waa\u2019ee tajaajila isaanii kan ilaallatudha. Abiddii fi qilleensi tajaajila Ergamootaaf fakkeeffamee yeroo ibsamu kan agarsiisudha. Ibiddi cimaadha, harkaan qaqqabatamuu hin danda\u2019u, ergamtoonni Waaqayyoos cimoodha,"}, {"text_idx": "#000004", "text": "Qilleensi saffisaadha; ijaan argamuu hin danda\u2019u akkasuma ergamtoonni Waaqatyyoos tajaajilaaf saffisootadha kan ijaan hin argamnedha. Kanaaf Raajichi daawwit caqasa armaan olii kana kan dubbateef tajaajila ergamtootaa ibsuuf malee ka\u2019umsa uumama isaanii ibsuuf maal irraa akka uumamanis caqasuuf miti jechuudha.Kana haata\u2019uyyuu malee mudaan abiddaa fi qilleessa irra jiru qulqulloota Ergamootarra akka hin jirre hubachhu qabna."}, {"text_idx": "#000005", "text": "Waaqayyo ergamoota Isaa uumee seeraa fi sirna malee akkasumaan kan dhiise osoo hin taane qomootiin qoodee magaala hiree isaan teessiseera."}, {"text_idx": "#000006", "text": "Kunis qulqulluu Eephiifaaniyoos kitaaba isaa \u201cAksiimaaroos\u201d jedhamee beekamu irratti \u201cWaaqayyo Ergamootasaa guyyaa sanbata guddaa (Dilbataa) uumee magaalota Sadii , isaanis, Iyyoor, Raamaa fi Eerer keessa isaan kaa\u2019e, magaalaatiin Sadii, qoomootiin Dhibba taasisee isaan remade\u201d jechuun ibseera."}, {"text_idx": "#000007", "text": "Ergamoonni qulquloonni qoomootiin akka dhibba ta\u2019an Gooftaan keenya Iyyasuus Kiristoos wangeela Isaarratti \u201cMaal isinitti fakkaata? Namni tokko hoolota Dhibba tokko yoo qabaate isaan keessaas osoo tokko badee warra Sagaltamii Sagal sana tulluu (gaara) irratti dhiisee deemuun isa bade tokko sana hin barbaaduwoo?\u201d jechuun fakkeenyaan barsiiseera. (Maat.18:12)"}, {"text_idx": "#000009", "text": "Waaqayyo ergamoota uumee seeraa fi qajeelfama malee akkasumaan isaan hin dhiisne. Akkuma armaan olitti ilaalle magaalota sadii fi qomoo dhibbaan isaan qoodee yemmu muudetti angafoota( dursitoota) ammo isaaniif muudee jira."}, {"text_idx": "#000011", "text": "Ergamtoonni angafoota qabaachuu isaaniis kitaaba qulqulluu irratti bakka adda addaatti karaa tokkoonis ta\u2019e karaa biraa barreeffamee argina. Qulqulluu Yohaannis abbaa wangeelaa mul\u2019ata isaa keessatti:- \u201c Ergamtoota turban Waaqayyo fuuldura dhaabatan arge\u201d ( Mul.8:2) jechuun ergamtoonni angafootaa (dursitootni) torba jiraachuu isaanii nuuf ibsa."}, {"text_idx": "#000013", "text": "Raajichi Daani\u2019eel ammo qulqulluu Mikaa\u2019elii fi Qulqulluu Gabri\u2019eeliin maqaadhaan adda baasee waamee kan jiru ( Daan. 8:16; 10:13) yoo ta\u2019u, kitaaba Iyyaasuu Ilma Nawwee irratti ammo qulqullichi Mikaa\u2019el \u201cdursaa raayyota Waaqayyoo\u201d akka ta\u2019e ankii ykn aangoo isaa wajjin ibsamee jira ( Iyyaasuu 5:15)."}, {"text_idx": "#000014", "text": "Qulqullichi Luuqaas Wangeela isaa irratti maqaa qulqulluu Gabri\u2019eel kan caqase ( Luuq.1:19) yoo ta\u2019u, qulqullichi Phaawuloos ammoo ergaa isaa gara tasaloonqeetti barreesseen \u201c sagalee dursaa ergamtootaatiin samii irraa bu\u2019a\u201d jechuudhaan qulqullicha Mikaa\u2019el caqaseera( 1Tas.4:16)"}, {"text_idx": "#000015", "text": "Kitaaba Xoobiit irratti \u201c kan kadhannaa qulqullootaa gara Waaqayyootti ol baasan; kan gara Gooftummaa Waaqayyoo isa kabajamee fi ol ol qabameettis kan galchan ergamtoota dursitoota kabajamoo toorban keessaa ani Rufaa\u2019el tokkodha\u201d ( Xoob.12:15) jechuun ergamtoonni angafootaa torba ta\u2019uu isaanii ibsee jira."}, {"text_idx": "#000016", "text": "Ergaa yihudaa irratti ammo \u201c dursaa ergamtootaa qulqulluu Mikaa\u2019el\u201d akka ta\u2019e kan caqase ( Yihu.lakk.9) yoo ta\u2019u, mul\u2019ata Yohaannis irrattis\u201c Mikaa\u2019elii fi ergamoonni isaa .... ( Mul.12:7) jechuu isaatiin qulqulluu Mikaa\u2019el angafummaa ( hoogganummaa)dhaan ergamtoonni qulqulloonni inni irratti muudame jiraachuu nuuf ibsa."}, {"text_idx": "#000018", "text": "Akka kitaaba aksiimaaroos irraa hubannutti Waaqayyo ergamoota Isaa magaalota sadim keessa yemmu isaan kaa\u2019u, qomoodhaan qoodee, hoogganaa muudee ta\u2019uu isaa haala armaan gadiitiin nuuf ibsee jira."}, {"text_idx": "#000019", "text": "Magaalota ergamootaa Sadanii fi hooggantoota isaanii"}, {"text_idx": "#000022", "text": "Magaalaa isa Lammaffaa irratti qoomoo kudhan qoodee Kiiruubeel jedhee eega moggaseenii booda Ergamaa Kiiruub jedhamuu hoogganaa taasisee muudeef. Hizqi 10:1."}, {"text_idx": "#000023", "text": "Magaalaa isa Sadaffaa irratti qoomoo kudhan qoodee Suraafeel jedhee moggaasee booda Ergamaa Suuraafii jedhamu hoogganaa taasisee muudeef."}, {"text_idx": "#000024", "text": "Magaalaa isa Afuraffaa irratti qoomoo kudhan qoodee Hayilaat jedhee moggaasee booda qulqulluu Miikaa\u2019eelii hoogganaa taasisee isaaniif muudeen. 1Pheexi 3:22. \u201cAni oogganaa raayyota Waaqayyoo ta\u2019een amma dhufeera.\u201d Iyya.5:14, \u201cOogganaa keessan Miikaa\u2019elii malee eenyuyyuu kan na jajjabeessu hin jiru. Daan10: 21, \u201cOogganaa inni guddaan Miikaa\u2019eeliin ni ka\u2019a\u201d Daan.12:1, \u201cHangafni Ergamootaa qulqulluu Miikaa\u2019eeliin yennaa Diiyaabiiloosii wajjiin falmetti waa\u2019ee foon (reeffa) Musee yennaa dubbatetti gooftaan siin haa ifatu jedheen\u201d Yuhu.Lakko.9"}, {"text_idx": "#000026", "text": "Raamaas bakka Sadiitti qoodeen. Magaalaa ishee jalqabaa irratti qoomota Kudhan qoodee Arbaab jedhee eega moggaasee booda qulqulluu Gabri\u2019eel hoogganaa taasise muudeef."}, {"text_idx": "#000027", "text": "Magaalaa ishee Lammafaa keessa qomoo kudhan qoodee Manaabirt jedhee mooggaasee booda qulqulluu Rufaa\u2019eel Oogganaa taasisee muudeef."}, {"text_idx": "#000028", "text": "Magaalaa isa Sadaffaa keessatti qoomoo kudhan erga qoodee Silxaanaat jedhee eega moggaaseenii booda Ergamaa isa Sur\u2019eel jedhamu hoogganaa taasiee muudeef. 1Pheex.3:22"}, {"text_idx": "#000033", "text": "EgaaErgamonni Waaqayyoo haala kanaan uumamanii qomoo fi magaalaatoonqoodaman dhala namaa fi Uumaa hundumaa kan ta\u2019ee Waaqayyoon gidduutti tajaajilaaf saffisu. Waaqayyo biraa dhiifama fi arjummaa Isaa gara dhala namaatti gadi fidu. \u201cYaa Daani\u2019eel ogummaa fi hubannoo akkan siif kennuuf amma gara kee dhufeera\u201d kan jedhu jechi qulqulluu Gabri\u2019eel kana ibsa. (Daan.9:22)"}, {"text_idx": "#000034", "text": "Akkasumas kadhannaa fi aarsaa namootaa gara Waaqayyootti ol geessu (ol baasu). Kanaafis ragaa kan ta\u2019u \u201cKadhannaa kee fi aarsaan kee (kennaan kee) gara Waaqayyootti ol ba\u2019e.\u201d kan jedhu jecha sagalee Ergamaa Waaqayyotidha. (Ho.du.bu.9:4)."}, {"text_idx": "#000035", "text": "Tajaajilli isanii inni guddaan garuu Waaqayyoon galateffachuudha. Yeroo hundumaa boqonnaa malee \u201cQulqulluu, qulqulluu, qulqulluu yaa Gooftaa raayyotaa Waaqayyo\u201d jedhanii Sadummaa fi Tokkummaan kan jiraatu Waaqayyoon ni galateeffatu. Ergamoonni qulqulloonni akka kanani Uumaa isanii Waaqayyoon faarsaa jiraatu. Isa.6:3"}, {"text_idx": "#000038", "text": "Odeeffannoowwan bu\u2019uurawoo Waa\u2019ee Waldaa Qulqullootaa"}]